Apstiprināts

Alojas novada domes

Iepirkumu komisijas

2016. gada 6.jūnija sēdē,

protokola Nr. AND/2016/12-01

Iepirkums Publisko iepirkumu likuma 8.2 panta kārtībā

**„Biroja un drukas tehnikas piegāde Alojas novada uzņēmējdarbības atbalsta centra-bibliotēkas “Sala” darbības nodrošināšanai”**

**NOLIKUMS**

Iepirkuma identifikācijas Nr. AND/2016/12

Alojā, 2016

1. **Vispārīgā informācija**
	1. **Iepirkuma identifikācijas Nr.:** AND/2016/12.
	2. **Pasūtītājs:**

|  |  |
| --- | --- |
| **Nosaukums**  | Alojas novada dome |
| **Juridiskā adrese**  | Jūras iela 13, Aloja, Alojas novads, LV-4064 |
| **Reģistrācijas Nr.** | 90000060032 |
| **Tālruņa Nr.**  | 64023925 |
| **E-pasta adrese** | dome@aloja.lv  |
| **Pasūtītāja mājas lapa internetā** | [www.aloja.lv](http://www.aloja.lv) |
| **Kontaktpersona**  | Evija Pētersone, iepirkumu speciālisteTālr. 26694477, e-pasts: evija.petersone@aloja.lv Attīstības nodaļas vadītājs Pauls Lielmanis. Tālr. 26153725, pauls.lielmanis@aloja.lv  |

* 1. Iepirkuma metode – iepirkums tiek veikts saskaņā ar Publisko iepirkumu likuma 8.2 pantu.
	2. **Iepirkuma nolikuma saņemšana:**
		1. Iepirkuma dokumenti (nolikums ar pielikumiem, turpmāk – Nolikums) ir brīvi un tieši elektroniski pieejami pasūtītāja mājas lapā internetā [www.aloja.lv](http://www.aloja.lv) sadaļā - Attīstība/Iepirkumi. Ja ieinteresētais piegādātājs pieprasa izsniegt Nolikumu drukātā veidā, Pasūtītājs to izsniedz ieinteresētajam piegādātājam 3 (trīs) darba dienu laikā pēc tam, kad saņemts attiecīgs pieprasījums, ievērojot nosacījumu, ka pieprasījums iesniegts laikus pirms piedāvājumu iesniegšanas termiņa beigām.
		2. Ieinteresētā piegādātāja pienākums ir pastāvīgi sekot aktuālajai informācijai Pasūtītāja mājas lapā un ievērot to, sagatavojot savu piedāvājumu.
	3. **Informācijas apmaiņas kārtība:** rakstiski, izmantojot Pasūtītāja e-pasta adresi - dome@aloja.lv .
	4. **Papildu informācijas sniegšana:**
		1. Ja ieinteresētais piegādātājs ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājuma sagatavošanu un iesniegšanu vai pretendentu atlasi, Pasūtītājs to sniedz iespējami īsā laikā, bet ne vēlāk kā 3 (trīs) darba dienas pirms piedāvājumu iesniegšanas termiņa beigām.
		2. Papildu informāciju Pasūtītājs nosūta ieinteresētajam piegādātājam, kas uzdevis jautājumu, un vienlaikus ievieto šo informāciju Pasūtītāja mājas lapā internetā, norādot arī uzdoto jautājumu.
	5. **Piedāvājuma iesniegšana:**
		1. Ieinteresētais piegādātājs piedāvājumu var iesniegt personīgi vai pa pastu, sākot ar iepirkuma izsludināšanas dienu, līdz 2016.gada 17.jūnijam plkst. 10:00. Par iesniegšanas brīdi uzskatāms brīdis, kad Pasūtītājs saņem piedāvājumu Nolikuma 1.2.punktā norādītajā Pasūtītāja adresē.
		2. Piedāvājumu atvēršanas sanāksme notiks 2016.gada 17.jūnijā plkst. 10:00 Alojas novada domes telpās Jūras ielā 13, Alojā, Alojas novadā.
		3. Piedāvājumu, kas iesniegts pēc piedāvājumu iesniegšanas termiņa beigām, Pasūtītājs neizskata un atdod atpakaļ iesniedzējam.
		4. Pretendents sedz izmaksas, kas ir saistītas ar piedāvājuma sagatavošanu un iesniegšanu.
		5. Pretendents līdz piedāvājumu iesniegšanas termiņa beigām var grozīt vai atsaukt savu piedāvājumu, iesniedzot Pasūtītājam rakstisku paziņojumu. Piedāvājuma atsaukumam ir bezierunu raksturs.
		6. Iesniegtais piedāvājums ir derīgs līdz iepirkuma līguma noslēgšanai.
	6. **Prasības piedāvājuma noformējumam un iesniegšanai.**
		1. Piedāvājumu iesniedz 2 (divos) eksemplāros (viens – ORIĢINĀLS, viens – KOPIJA) atbilstoši Nolikuma 1.8.punkta prasībām, un tas sastāv no šādām daļām:
			1. satura rādītājs, kurā norādīti visi iesniegtie dokumenti;
			2. pieteikums dalībai iepirkumā (saskaņā ar Nolikuma 1.pielikumu);
			3. pretendenta atlases dokumenti (saskaņā ar Nolikuma 3.3.punktu);
			4. tehniskais piedāvājums saskaņā ar Nolikuma 3.4.punktu un 2.pielikumu;
			5. finanšu piedāvājums saskaņā ar Nolikuma 3.5.punktu un 3.pielikumu.
		2. Piedāvājumu iesniedz arī elektroniskā formā – CD/DVD diskā vai citā datu nesējā, dokumentu formāti: .xls; .xlsx; .doc; .docx vai .pdf. Dati nedrīkst būt šifrēti un tiem jābūt lasāmiem.
		3. Piedāvājumu iesniedz aizlīmētā un aizzīmogotā aploksnē, uz kuras norāda:

|  |
| --- |
| **Alojas novada dome**Jūras iela 13, Aloja, Alojas novads, LV-4064, LatvijaPiedāvājums iepirkumam**“Biroja un drukas tehnikas piegāde**Alojas novada uzņēmējdarbības atbalstacentra-bibliotēkas “Sala” darbības nodrošināšanai”Iepirkuma identifikācijas Nr. AND/2016/12Neatvērt līdz 2016.gada 17.jūnijam plkst. 10:00 |

Aploksnes otrā pusē norāda informāciju par pretendentu (uzņēmuma nosaukums, reģistrācijas Nr., adrese, tālruņa Nr., e-pasta adrese).

* + 1. Piedāvājuma dokumenti jāsakārto vienā sējumā, lai dokumentus nebūtu iespējams atdalīt, tiem jābūt cauršūtiem (caurauklotiem) ar izturīgu diegu. Sējuma lapām jābūt numurētām un jāatbilst pievienotajam satura rādītājam. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts cauršūto lapu skaits, apliecinājuma vietas nosaukums un datums, kā arī jābūt pretendenta vai tā pilnvarotā pārstāvja parakstam un tā atšifrējumam.
		2. Piedāvājumu sagatavo latviešu valodā.
		3. Dokumentiem jābūt noformētiem atbilstoši 2010.gada 28.septembra MK noteikumiem Nr.916 “Dokumentu izstrādāšanas un noformēšanas kārtība”.
		4. Pretendenta iesniegtajam piedāvājumam jābūt pretendenta likumiskā vai pilnvarotā pārstāvja parakstītam. Ja pretendenta piedāvājumu paraksta pilnvarotā persona, piedāvājumam klāt jāpievieno pilnvara (kopija).
		5. Piedāvājuma dokumentiem jābūt skaidri salasāmiem un bez neatrunātiem labojumiem.
		6. Pretendents apliecina iesniegto dokumentu kopiju pareizību atbilstoši 2010.gada 28.septembra MK noteikumiem Nr.916 “Dokumentu izstrādāšanas un noformēšanas kārtība”.
		7. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
1. **Informācija par iepirkuma priekšmetu**
	1. **Iepirkuma priekšmets:** biroja tehnikas un drukas iekārtas piegāde Alojas novada domei saskaņā ar Tehniskās specifikācijas prasībām (Nolikuma 2.pielikums).
	2. **CPV galvenais kods –** 30100000-0.
	3. **Iepirkuma priekšmets ir sadalīts daļās:**
		1. Biroja tehnikas (multimediju ekrānu, projektora u.c. saskaņā ar Tehnisko specifikāciju) piegāde un uzstādīšana;
		2. A3 formāta krāsaina digitālā kopētāja piegāde un uzstādīšana.
	4. Pretendents piedāvājumu var iesniegt uz vienu vai abām iepirkuma priekšmeta daļām.
	5. **Līguma izpildes vieta –** Alojas novads.
	6. **Līguma izpildes termiņš:** 6 (sešu) nedēļu laikā no līguma noslēgšanas dienas.
	7. **Līguma apmaksa:** samaksa tiek veikta 20 (divdesmit) dienu laikā pēc rēķina saņemšanas.
2. **Pretendentu atlases nosacījumi un iesniedzamie dokumenti**
	1. Pretendents iepirkumā var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu iepirkumā, atbilstoši šī Nolikuma prasībām. Piedalīšanās iepirkumā ir pretendenta brīvas gribas izpausme.
	2. Pasūtītājs izslēdz pretendentu no dalības iepirkumā jebkurā no šādiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
		2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro;*
		3. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi Nolikuma 3.1.1. un 3.1.2.apakšpunktā minētie nosacījumi.
		4. Pasūtītājs veiks izslēgšanas nosacījumu pārbaudi tikai attiecībā uz pretendentiem, kuriem būtu piešķiramas līguma slēgšanas tiesības atbilstoši Nolikumā noteiktajām prasībām un kritērijiem.
	3. Pretendentu atlases prasības un iesniedzamie dokumenti:

|  |  |  |
| --- | --- | --- |
| Nr.p.k. | **Prasība** | **Iesniedzamais/-ie dokuments/-i** |
| 3.3.1. | Pretendents ir reģistrēts atbilstoši normatīvo aktu prasībām, tiesīgs nodarboties ar komercdarbību un veikt pasūtītājam nepieciešamo pakalpojumu. | Reģistrācijas faktu attiecībā uz LR reģistrētiem pretendentiem komisija pārbaudīs publiski pieejamās datu bāzēs. Pretendents, kas ir reģistrēts ārvalstīs, iesniedz reģistrācijas apliecības kopiju. |
| 3.3.2. | Pretendenta amatpersonai, kas parakstījusi piedāvājuma dokumentus, ir likumā noteiktajā kārtībā nostiprinātas paraksta tiesības.  | Ja piedāvājuma dokumentus paraksta pilnvarotā persona, jāpievieno atbilstoši noformēta pilnvara. |
| 3.3.3. | Pretendentam iepriekšējo 3 (trīs) gadu laikā ir pieredze līdzīga rakstura piegāžu veikšanā – tas ir veicis vismaz 2 (divu) biroja tehnikas un/vai drukas tehnikas piegādes līgumu izpildi, kur kopējā līguma summa ir vismaz pretendenta piedāvātās kopējās līgumcenas (EUR bez PVN) vērtībā. | Pretendenta pieredzes apraksts, norādot pasūtītāju, piegādātās preces aprakstu un pasūtītāja kontaktpersonu.Vismaz 1 (viena) atsauksme no pasūtītāja. |

* 1. Tehniskais piedāvājums:
		1. Pretendents iesniedz aizpildītu Tehnisko specifikāciju – tehniskā piedāvājuma formu (Nolikuma 2.pielikums).
		2. Pretendents piedāvājumam pievieno tehnisko informāciju (ražotāja izdotas lietošanas instrukcijas, u.c.), kur Pasūtītājs var pārliecināties par piedāvātas preces atbilstību izvirzītajām tehniskajām specifikācijām. Pretendenta tehniskajam piedāvājumam skaidri, viennozīmīgi un nepārprotami jāatspoguļo Tehniskās specifikācijas prasību izpilde.
	2. Finanšu piedāvājums:
		1. Finanšu piedāvājumu ir jāsagatavo saskaņā ar Nolikuma 3.pielikumu par to iepirkuma priekšmeta daļu, uz kuru pretendents piesakās.
		2. Finanšu piedāvājumu sagatavo, ņemot vērā visas ar paredzamā līguma izpildi saistītās izmaksas, kas saistītas ar iepirkuma līguma izpildi saskaņā ar iepirkuma nolikuma prasībām, tai skaitā visi nodokļi, nodevas un citi maksājumi.
		3. Cenas finanšu piedāvājumā jānorāda *euro* bez pievienotās vērtības nodokļa.
1. **Piedāvājumu vērtēšana un izvēles kritēriji**
	1. Iesniegto piedāvājumu vērtēšanu veic Iepirkumu komisija.
	2. Iepirkumu komisija piedāvājumus vērtē sekojošos posmos:
		1. 1.posms – piedāvājuma noformējuma atbilstība Nolikuma 1.8.punkta prasībām;
		2. 2.posms – pretendentu atlase saskaņā ar Nolikuma 3.2. un 3.3.punkta prasībām;
		3. 3.posms – tehniskā piedāvājuma vērtēšana saskaņā ar Nolikuma 3.4.punkta prasībām
		4. 4.posms - finanšu piedāvājuma vērtēšana saskaņā ar Nolikuma 3.5.punkta prasībām.
	3. Vērtējot finanšu piedāvājumu, komisija pārbaudīs, vai piedāvājumā nav aritmētisku kļūdu. Ja Iepirkumu komisija konstatēs aritmētiskas kļūdas, tā šīs kļūdas izlabos un turpmākajā vērtēšanas procesā ņems vērā labojumus. Par kļūdu labojumiem un laboto piedāvājuma summu Pasūtītājs informēs pretendentu.
	4. Piedāvājuma izvēles kritērijs ir iepirkuma nolikumam un tehniskajai specifikācijai atbilstošs piedāvājums ar zemāko kopējo cenu bez PVN katrā iepirkuma priekšmeta daļā.
	5. Iepirkumu komisija neizskata pretendenta piedāvājumu un izslēdz pretendentu no dalības iepirkumā, ja pretendents nav iesniedzis visus pieprasītos dokumentus vai, iesniedzot pieprasīto informāciju, norādījis nepatiesas ziņas, vai arī no iesniegtajiem dokumentiem ir konstatējams, ka pretendenta piedāvājums neatbilst iepirkuma Nolikumā noteiktajām prasībām.
	6. Pasūtītājs var pieņemt lēmumu par iepirkuma izbeigšanu, neizvēloties nevienu piedāvājumu, ja iepirkumam nav iesniegts neviens piedāvājums vai ja iesniegtie piedāvājumi neatbilst iepirkuma Nolikumā noteiktajām prasībām, kā arī citos gadījumos saskaņā ar Publisko iepirkumu likumu.
	7. Pasūtītājs var jebkurā brīdī pārtraukt iepirkuma procedūru, ja tam ir objektīvs pamatojums.
	8. 3 (trīs) darba dienu laikā pēc lēmuma pieņemšanas visi pretendenti tiks informēti par komisijas pieņemto lēmumu. Informācija par rezultātiem tiks nosūtīta elektroniski, izmantojot drošu elektronisko parakstu, uz pretendenta norādīto e-pasta adresi.
2. **Iepirkuma līguma slēgšana**
	1. Pamatojoties uz pretendenta piedāvājumu, ar Iepirkumu komisijas izraudzīto pretendentu tiks slēgts iepirkuma līgums saskaņā ar Nolikumam pievienoto iepirkuma līguma projektu (4.pielikums).
	2. Iesniedzot piedāvājumu, pretendents piekrīt visiem Nolikuma un iepirkuma līguma projekta noteikumiem un apņemas tos pildīt.
3. **Iepirkumu komisijas tiesības un pienākumi**
	1. Iepirkumu komisijas tiesības:
		1. Pieprasīt, lai pretendents izskaidro savā piedāvājumā ietverto informāciju. Komisija ir tiesīga pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.
		2. Labot aritmētiskās kļūdas pretendentu finanšu piedāvājumos, informējot par to pretendentus.
		3. Pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā.
		4. Noraidīt iesniegto piedāvājumu, ja tas neatbilst Nolikumā noteiktajām prasībām.
		5. Izvēlēties nākamo zemākas cenas piedāvājumu vai pārtraukt iepirkumu (vai kādu iepirkuma daļu) bez rezultātiem, ja izraudzītais pretendents atsakās slēgt iepirkuma līgumu ar Pasūtītāju.
		6. Citas Publisko iepirkumu likumā noteiktās iepirkumu komisijas tiesības.
	2. Iepirkumu komisijas pienākumi:
		1. Nodrošināt iepirkuma norisi un dokumentēšanu.
		2. Nodrošināt pretendentu brīvu konkurenci, kā arī vienlīdzīgu attieksmi pret tiem.
		3. Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Nolikumu.
		4. Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu.
		5. Citi Publisko iepirkumu likumā noteiktie iepirkumu komisijas pienākumi.
4. **Pretendenta tiesības un pienākumi**
	1. Pretendenta tiesības:
		1. Apvienoties pretendentu apvienībās ar citiem pretendentiem un iesniegt vienu kopēju piedāvājumu.
		2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	2. Pretendenta pienākumi:
		1. Sagatavot piedāvājumu atbilstoši iepirkuma nolikuma un normatīvo aktu prasībām.
		2. Sniegt patiesu informāciju par savu kvalifikāciju un piedāvājumu.
		3. Iepirkumu komisijas noteiktajā termiņā sniegt atbildes uz pieprasījumiem par papildus informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.
		4. Segt visas izmaksas, kas saistītas ar piedāvājumu sagatavošanu un iesniegšanu.
5. **Pielikumi**
	1. Pretendenta pieteikums dalībai iepirkumā uz 1 (vienas) lapas;
	2. Tehniskā specifikācija – tehniskā piedāvājuma veidlapa uz 7 (septiņām) lapām;
	3. Finanšu piedāvājuma veidlapa uz 1 (vienas) lapas;
	4. Iepirkuma līguma projekts uz 3 (trim) lapām.

Iepirkumu komisijas priekšsēdētājs Pauls Lielmanis

1.pielikums

iepirkuma nolikumam

„Biroja un drukas tehnikas piegāde

Alojas novada uzņēmējdarbības

atbalsta centra-bibliotēkas “Sala”

 darbības nodrošināšanai”

ID Nr. AND/2016/12

**PIETEIKUMs DALĪBAI iepirkumā**

„Biroja un drukas tehnikas piegāde Alojas novada uzņēmējdarbības atbalsta centra-bibliotēkas “Sala” darbības nodrošināšanai”

ID Nr. AND/2016/12

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 Vieta Datums

|  |
| --- |
| Informācija par pretendentu |
| Pretendenta nosaukums: |  |
| Reģistrācijas numurs: |  |
| Juridiskā adrese: |  |
| Pasta adrese: |  |
| Tālrunis: |  |
| E-pasta adrese: |  |
| Pretendenta profila adrese internetā: |  |
| Bankas nosaukums: |  |
| Bankas kods: |  |
| Konta numurs: |  |
| Paraksttiesīgā persona, kas parakstīs iepirkuma līgumu: |  |
| Informācija par pretendenta kontaktpersonu (atbildīgo personu) |
| Vārds, uzvārds: |  |
| Ieņemamais amats: |  |
| Tālrunis: |  |
| E-pasta adrese: |  |

Ar šī pieteikuma iesniegšanu:

1. Piesakāmies dalībai un iesniedzam savu piedāvājumu iepirkumā „Biroja un drukas tehnikas piegāde Alojas novada uzņēmējdarbības atbalsta centra-bibliotēkas “Sala” darbības nodrošināšanai”, ID Nr. AND/2016/12. Piedāvājam piegādāt biroja un drukas tehniku saskaņā ar iepirkuma Tehnisko specifikāciju un mūsu tehnisko un finanšu piedāvājumu.
2. Apstiprinām, ka esam iepazinušies ar iepirkuma nolikumu, tajā skaitā ar tehnisko specifikāciju un līguma projektu, un piekrītam visiem tajos minētajiem nosacījumiem, tie ir skaidri un saprotami, iebildumu un pretenziju pret tiem nav.
3. Apliecinām, ka nekādā veidā neesam ieinteresēti nevienā citā piedāvājumā un nepiedalāmies nevienā citā piedāvājumā, kas iesniegts šajā iepirkumā.
4. Visas piedāvājumā sniegtās ziņas ir precīzas un patiesas.

|  |
| --- |
|  |
| Pretendenta likumiskā vai pilnvarotā pārstāvja amats, vārds, uzvārds un paraksts |

Z.v.

2.pielikums

iepirkuma nolikumam

„Datoru un biroja tehnikas piegāde

Alojas novada uzņēmējdarbības

atbalsta centra-bibliotēkas “Sala”

 darbības nodrošināšanai”

ID Nr. AND/2016/12

**TEHNISKĀ SPECIFIKĀCIJA – tehniskā piedāvājums forma**

iepirkumam „Biroja un drukas tehnikas piegāde Alojas novada uzņēmējdarbības atbalsta centra-bibliotēkas “Sala” darbības nodrošināšanai”

ID Nr. AND/2016/12

**Iepirkuma priekšmeta 1.daļa**:

|  |  |  |
| --- | --- | --- |
| **Nr.** | **PASŪTĪTĀJA PRASĪBAS** | **pRETENDENTA PIEDĀVĀJUMS** |
| **1.** | **Multimediju ekrāns ar elektromotoru**  | *norādīt iekārtas un aprīkojuma ražotāju, modeļa nosaukumu, ražotāja interneta vietnes adresi ar precīzu modeļa aprakstu*  |
|  | Multimediju ekrāna vadība – ekrāns ar elektromotoru ir aprīkots, lai nodrošinātu ekrāna vadību, ar telpas multimediju aprīkojuma kontroles aprīkojumu. |  |
|  | Motors ir iebūvēts ekrāna korpusā. Motora ātrums ir vismaz 26 apgriezieni/ minūtē.  |  |
|  | Ekrāna auduma izmērs – vismaz 173x300 cm |  |
|  | Multimediju ekrāna malu attiecība 16:9 |  |
|  | Audums – matēts balts. |  |
|  | Auduma atstarošanas koeficients – vismaz 1,0 |  |
|  | Auduma pieļaujamais maksimālais skata leņķis – ne mazāks, kā 120°. |  |
|  | Multimediju ekrāna auduma aizmugure melna.  |  |
|  | Ekrāna apvalka konstrukcijas izmērs ne mazāks kā 145 x3131 mm |  |
|  | Ekrāna apvalka konstrukcijas krāsojums balta matēta krāsa (RAL 9016). |  |
|  | Kopējais ekrāna svars ne mazāks, kā 30 kg.  |  |
|  | Stiprināšanas veids – multimediju ekrānam korpusa galos ir jābūt iestrādātam sliedes veida mehānismam, kas nodrošina ekrāna nobīdi pa horizontāli. Sliedes garumam ir jābūt vismaz 500 mm.  |  |
|  | Multimediju ekrāna komplektācijā ir jābūt sienas stiprinājumiem kuri nodrošina ekrāna stiprināšanu pie sienas un griestiem.  |  |
|  | Ekrāna korpusā ir jābūt iebūvētam radio tālvadības blokam.  |  |
|  | Ekrāna komplektācijā vismaz 2 kanālu radio tālvadības pults.  |  |
|  | Ražotāja noteiktais garantijas laiks – multimediju ekrāna motoram ne mazāks, kā 5 gadi (60 mēneši), multimediju ekrāna audumam un komplektējošām daļām ne mazāks, kā 5 gadi (60 mēneši). Piedāvājuma pielikumā pievienot ražotāja dokumentāciju, kas apliecina noteikto garantijas laiku. |  |
| **2.** | **Motorizēti vadāms vai ar roku novelkams ekrāns**  | *norādīt iekārtas un aprīkojuma ražotāju, modeļa nosaukumu, ražotāja interneta vietnes adresi ar precīzu modeļa aprakstu*  |
|  | Ekrāniem ievilkšanās procesam jānotiek vienmērīgi. Ekrāna izritināšanas un ieritināšanas solis ne lielāks, kā 13 cm. Ekrāna korpusa krāsa: balta |  |
|  | Ekrāna auduma izmērs – vismaz 162 x 280 cm |  |
|  | Multimediju ekrāna malu attiecība 16:9 |  |
|  | Audums – matēts balts. |  |
|  | Auduma atstarošanas koeficients – vismaz 1,0 |  |
|  | Auduma pieļaujamais maksimālais skata leņķis – ne mazāks, kā 120°. |  |
|  | Multimediju ekrāna auduma aizmugure melna.  |  |
|  | Ekrāna apvalka konstrukcijas izmērs ne mazāks kā 85 x2930 mm |  |
|  | Ekrāna apvalka konstrukcijas krāsojums balta matēta krāsa (RAL 9016). |  |
|  | Kopējais ekrāna svars ne mazāks, kā 21 kg.  |  |
|  | Stiprināšanas veids – multimediju ekrānam korpusa galos ir jābūt iestrādātam sliedes veida mehānismam, kas nodrošina ekrāna nobīdi pa horizontāli. Sliedes garumam ir jābūt vismaz 500 mm.  |  |
|  | Multimediju ekrāna komplektācijā ir jābūt sienas stiprinājumiem kuri nodrošina ekrāna stiprināšanu pie sienas un griestiem.  |  |
|  | Ražotāja noteiktais garantijas laiks –multimediju ekrāna audumam un komplektējošām daļām ne mazāks, kā 2 gadi (24 mēneši). Piedāvājuma pielikumā pievienot ražotāja dokumentāciju, kas apliecina noteikto garantijas laiku. |  |
| **3.**  | **Motorizēti vadāms vai ar roku novelkams ekrāns**  | *norādīt iekārtas un aprīkojuma ražotāju, modeļa nosaukumu, ražotāja interneta vietnes adresi ar precīzu modeļa aprakstu*  |
|  | Ekrāniem ievilkšanās procesam jānotiek vienmērīgi lēni un kontrolēti, neradot risku sabojāt ekrāna ievilkšanās mehānismu vai korpusu.  Ekrāna izritināšanas un ieritināšanas solis ne lielāks, kā 13 cm. Ekrāna korpusa krāsa: balta |  |
|  | Ekrāna auduma izmērs – vismaz 138 x 180 cm |  |
|  | Multimediju ekrāna malu attiecība 4:3 |  |
|  | Audums – matēts balts. |  |
|  | Auduma atstarošanas koeficients – vismaz 1,0 |  |
|  | Auduma pieļaujamais maksimālais skata leņķis – ne mazāks, kā 120°. |  |
|  | Multimediju ekrāna auduma aizmugure melna.  |  |
|  | Ekrāna apvalka konstrukcijas izmērs ne mazāks kā 85 x1914 mm |  |
|  | Ekrāna apvalka konstrukcijas krāsojums balta matēta krāsa (RAL 9016). |  |
|  | Kopējais ekrāna svars ne mazāks, kā 12 kg.  |  |
|  | Stiprināšanas veids – multimediju ekrānam korpusa galos ir jābūt iestrādātam sliedes veida mehānismam, kas nodrošina ekrāna nobīdi pa horizontāli. Sliedes garumam ir jābūt vismaz 500 mm.  |  |
|  | Multimediju ekrāna komplektācijā ir jābūt sienas stiprinājumiem kuri nodrošina ekrāna stiprināšanu pie sienas un griestiem.  |  |
|  | Ražotāja noteiktais garantijas laiks –multimediju ekrāna audumam un komplektējošām daļām ne mazāks, kā 2 gadi (24 mēneši). Piedāvājuma pielikumā pievienot ražotāja dokumentāciju, kas apliecina noteikto garantijas laiku. |  |
| **4.** | **Multimediju projektors**  | *norādīt iekārtas un aprīkojuma ražotāju, modeļa nosaukumu, ražotāja interneta vietnes adresi ar precīzu modeļa aprakstu* |
|  | DLP tehnoloģija  |  |
|  | Multimediju projektora gaismas spēja – ne mazāk, kā 5000 ANSI Lumeni projektora pilnas jaudas režīmā ar standarta lēcu. |  |
|  | Kontrasts - vismaz 6000:1. |  |
|  | Projektora faktiskā izšķirtspēja – ne mazāk kā 1920 x 1080( FHD) |  |
|  | Atbalstītā izšķirtspēja 1920 x 1080( FHD) |  |
|  | Projektora spuldzes resurss – vismaz 3000 stundas pie projektora darbības pilnas jaudas režīmā, 5000 stundas pie projektora darbības ekonomiskajā režīmā. |  |
|  | Lēcas optiskā tālummaiņa – vismaz 1,7x.  |  |
|  | Projekcijas faktors ne mazāks kā 1.24-2,11 :1 |  |
|  | Nodrošinot projekcijas izmēru 173x300 cm ar projektora lēcas attālumu no ekrāna 373 cm +/-5cm un nodrošinot projekcijas izmēru 162 x 280 cm ar projektora lēcas attālumu no ekrāna 347 cm +/-5cm |  |
|  | Signālu pieslēgumvietu ieejas:* VGA – vismaz 1 gab.
* 1 x HDBaseT; 2 x HDMI™ nodrošinot HDCP protokolu.
* Audio (3,5 mm stereo MiniJack) – vismaz 1 gab,1x stereo ar RCA ligzdām
* LAN (RJ-45) – vismaz 1 gab.
* RS232 – vismaz 1 gab.
* USB (Type B), servisa pieslēgums – vismaz 1 gab.
* USB 2.0 (Type A) – vismaz 2 gab.

Signālu pieslēgumvietu izejas:* VGA – vismaz 1 gab.
* Audio (3,5 mm stereo MiniJack) – vismaz 1 gab.
* 3D sinhronizācija Mini DIN 3 pin – vismaz 1 gab.
 |  |
|  | Lampas jauda projektora pilnas jaudas režīmā vismaz 350W |  |
|  | Strāvas patēriņš gaidīšanas režīmā ne vairāk kā 0.5W |  |
|  | Trokšņu līmenis – ne vairāk, kā 39dB pilnas jaudas režīmā |  |
|  | Multimediju projektora funkcionālās prasības:* Trapeces korekcija: vismaz +/- 25° (vertikāli); vismaz +/- 30° (horizontāli)
* Lēcas nobīde (lens shift): vismaz - H:±25, V:+62,-0 Ģeometriskā korekcija;
* Paroles aizsardzība;
* Projektora kontrole caur datortīklu.
* DICOM simulācija
* Pilns 3D HDMI nodrošinājums
 |  |
|  | Komplektācija – tālvadības pults, projektora lēcas aizsargvāks, projektora pieslēgvietu vāks - aizsegs , lietotāja rokasgrāmata.  |  |
|  | Garantija Projektoram ne mazāks, kā 3 gadi (36 mēneši), garantijas termiņš projektora lampai – ne mazāks kā 6mēneši vai 1000h atkarībā no tā, kurš rādītājs sasniegts pirmais.  |  |
| **5.** | **Multimediju projektora griestu stiprinājums**  | *norādīt iekārtas un aprīkojuma ražotāju, modeļa nosaukumu, ražotāja interneta vietnes adresi ar precīzu modeļa aprakstu* |
|  | Ražotāja noteiktā svara noturība vismaz 24 kg  |  |
|  | Projektora stiprināšanai paredzētās aploces diametrs ir vismaz 40cm  |  |
|  | Projektora stiprinājuma leņķa (vertikālā sagāzuma) maiņa 15o. |  |
|  | Rotācijas iespējas 360o. |  |
|  | Griestu pieslēgumu plate ar leņķa maiņu. |  |
|  | Konsole ar iekšējo vadu kanālu, garuma regulācija no 400- 550 mm.  |  |
|  | Visās stiprinājuma savienojumu redzamajās vietās ir drošas pret zādzību aizsargātas skrūves.  |  |
|  | Balts krāsojums.  |  |
|  | Materiāls-alumīnijs.  |  |
|  | Garantija vismaz 5 gadi ( 60 mēneši). Piedāvājuma pielikumā pievienot ražotāja dokumentāciju, kas apliecina noteikto garantijas laiku. |  |
| **6.** | **Signālu pieslēgumu vadu un aprīkojuma komplekts**  | *norādīt iekārtas un aprīkojuma ražotāju, modeļa nosaukumu, ražotāja interneta vietnes adresi ar precīzu modeļa aprakstu* |
|  | Jānodrošina sekojošu signālu pieslēgumu vadu komplekts:* 1x VGA vads ne mazāks par 15m.
* 1xHDMI vads ne mazāks par 15m
* 1x Audio vads ne mazāks par 15m.
* 1x Strāvas vads ne mazāks par 15m.
* Sienas pieslēgumu kārba
* Pagarinošo vadu komplekts

Dekoratīvie vadu kanāli ja nepieciešams visam apjomam  |  |
|  | Prasības piedāvātajiem VGA vadiem - norādīt ražotāju un piedāvāto modeli:* Standarta VGA 15 pin HD kabelis m/m tips;
* Kabeļa uzbūve: alvoti vara vītie pāri 26AWG 7/34;
* Kabeļa šķērsgriezums pa sekcijām:

centrālā dzīsla vismaz 0.48mm;dielektriķis vismaz 1.95 mm;koaksiālās dzīslas vismaz 2.6 mm.* Pretestība 75 Omi;
* Kapacitāte 57 pF/m;

Temperatūras noturība: -200 līdz 750C. |  |
|  | Prasības piedāvātajiem HDMI 1.4 vadiem - norādīt ražotāju un piedāvāto modeli:* Nodrošina datu pārraides ātrumu vismaz 4.0 Gb/s, 1080p 60Hz signāla pārraide līdz vismaz 15m bez papildus pastiprinātāja;
* 24AWG 7/0.2;

Pretestība – vismaz 100 Omi +/-10 Omi; |  |
|  | Prasības piedāvātajiem Audio vadiem - norādīt ražotāju un piedāvāto modeli:* 2x dzīslas;
* 2x ekranējums;
* 2x PVC apvalki;

2x 3.5mm MiniJack spraudņi. |  |
|  | Virs apmetuma sienas pieslēguma kārba ar vieglmetāla rāmi, visām pieslēgumvietām jābūt izvietotām vienā korpusā, pieslēgumu kārbas priekšpusē. Sienas pieslēguma kārbas, vieglmetāla rāmja un pieslēguma vietas plāksnes krāsa - balta; Pieslēguma kārba, montējama pie sienas. Pieslēguma kārba, nokomplektēta ar vismaz sekojošām signālu pieslēguma vietām ar iespēju pieslēgt iekārtas (piem. datoru, dokumentu kameru, DVD atskaņotāju) * 1xVGA 15 pin ligzdas;
* 1xHDMI 1.4 ligzda;
* 1xAudio 3,5mm stereo mini Jack ligzda;

Pieslēguma kārbas izmēri nedrīkst pārsniegt: * garumā ne vairāk kā 150mm;
* platumā ne vairāk kā 80mm;

augstumā ne vairāk kā 50mm. |  |
|  | Pagarinošie kabeļi – 3 metru gari (+/- 0,5m)signālkabeļi, kas paredzēti pieslēguma kārbas signālu pieslēguma vietu savienojumam ar iekārtām (piemēram, datoru un dokumentu kameru):VGA – vismaz 1 gab.;HDMI 1.4.- vismaz 1 gab.;Audio – vismaz 1 gab..USB- vismaz 1 gab. |  |
|  | Garantijas laiks – **Signālu pieslēgumu vadu un aprīkojuma komplektam** ne mazāks, kā 2 gadi (24 mēneši). Piedāvājuma pielikumā pievienot ražotāja dokumentāciju, kas apliecina noteikto garantijas laiku. |  |
| **7.**  | **Uzstādīšanas darbi**  |  |
|  | Multimediju ekrāni ir jāstiprina pie sienas ar sienas komplektācijā paredzētajiem sienas stiprinājumiem tā, lai netraucētu pie sienas novietotajam aprīkojumam. Ekrānam ir jānodrošina elektrības pieslēgums un ekrāna vadība. Multimediju projektors ir jāstiprina pie griestiem ar projektora griestu stiprinājumu. Projektoram ir jānodrošina elektrība un video signālu pieslēgums.Lai nodrošinātu visu piedāvāto iekārtu funkcionalitātes pielietojumu, ir jāveic visu iekārtu saslēgšanu ar signālu, datu un iekārtu vadības kabeļiem Pretendentam ir jāpiedāvā visi nepieciešamie iekārtu strāvas pieslēgumu un signālu, datu un iekārtu vadības kabeļi. Vietās kur sienas konstrukcija ir veidota ir no riģipša plātnēm, kabeļu instalāciju veikt zem riģipša plātnēm, ja sienas konstrukcija to pieļauj. Vietās kur kabeļus nav iespējams instalēt zema sienas riģipša plātnēm kabeļi ir jāgulda atbilstošā pielietojuma paredzētajos vadu kanālos, tajā skaitā grīdas vadu kanālos.Pretendentam ir jānodrošina pasūtītāju apmācība darbam ar piegādātajām iekārtām un aprīkojumu. |  |
|  | Pretendenta noteiktais garantijas laiks uzstādīšanas darbiem un materiāliem – ne mazāk kā 2 gadi (24 mēneši). |  |

**Iepirkuma priekšmeta 2.daļa:**

| **Nr.** | **PASŪTĪTĀJA PRASĪBAS** | **pRETENDENTA PIEDĀVĀJUMS** |
| --- | --- | --- |
| **1.** | **A3 formāta krāsainais digitālais kopētājs**  | *norādīt iekārtas un aprīkojuma ražotāju, modeļa nosaukumu, ražotāja interneta vietnes adresi ar precīzu modeļa aprakstu*  |
|  | Krāsu lāzera printeris, skeneris, kopētājs |  |
|  | Kopēšanas, skenēšanas un drukāšanas maksimālais formāts A3 |  |
|  | Kopēšanas/drukas ātrums – A4 krāsainā režīmā ne mazāk kā 20 lapas minūtē |  |
|  | Dokumentu ievilcējs – ne mazāk kā ar 100 lokšņu kapacitāti (abpusējs) |  |
|  | Papīra padeves ietilpība – ne mazāk kā 1100 loksnes, rokas padeve – ne mazāk kā 100 loksnes. Automātiskā dokumentu padeve – ne mazāk kā 100 loksnes (abpusējs) |  |
|  | Izmantojamā papīra svars – 60-250 g/m2 |  |
|  | Papīra formāts un veids – A3, A4, A5, aploksnes, apsveikumu kartes, spodrpapīrs, caurspīdīgās plēves |  |
|  | Atmiņa – ne mazāk kā 2 GB RAM, ne mazāk kā 250 GB HDD |  |
|  | Abpusēja lapas apdruka – automātiska, iekļauta komplektācijā |  |
|  | Displejs – skārienjūtīgs LCD displejs |  |
|  | Izšķirtspēja – 600 dpi |  |
|  | Tīkla printera funkcija – 1000Base-T |  |
|  | Valodas – PCL vai augstāka, Adobe®PostScript |  |
|  | SNMP protokols - nepieciešams |  |
|  | Skenēšana – ātrums A4 pie 300 dpi krāsu režīma ne mazāk kā 50 loksnes minūtē; skenēšanas režīmi – skenēšana uz e-pastu, skenēšana uz FTP, skenēšana Windows SMB, skenēšana uz USB ,network TWAIN skenēšana.  |  |
|  | Toneru un izejmateriālu nodrošinājums balstīts uz standartu ISO/IEC 19798.  |  |
|  | Papildus aprīkojums – papildus papīra padeve vismaz 1000 loksnes; pēcapstrādes funkcija - šķirošana, grupēšana, skavošana (vismaz eko skavošana); faksa funkcija |  |
|  | Barošanas spriegums – 220 v, 50 Hz |  |
|  | Garantija – 2 (divi) gadi |  |
|  | Periodiski maināmie izejmateriāli – kopētāju gaismas jūtīgam rullim un tonerim jābūt kā divām atsevišķām komponentēm |  |
|  | Piegādes komplekts – ar visiem nepieciešamajiem draiveriem darbam Windows XP, Windows 7 un Windows 8 vidē;pieslēguma kabeļi, kuru garums vismaz 3 m; pamatne ar ritentiņiem; iekļauts nepieciešamo toneru komplekts, lai nodrošinātu izdrukāšanu ar melno toneri vismaz 36 000 lokšņu un vismaz 19 000 lokšņu citu krāsu toneru ietilpību – cyan, magenta, yellow. |  |
|  | Piedāvātās preces ražotāja interneta mājas lapa, kura nodrošina piedāvātās preces draiveru jauninājums bez maksas (norādīt precīzu adresi) |  |
|  | Piedāvājums cenā iekļauta preču piegāde, uzstādīšana un lietotāju apmācība |  |

3.pielikums

iepirkuma nolikumam

„Biroja un drukas tehnikas piegāde

Alojas novada uzņēmējdarbības

atbalsta centra-bibliotēkas “Sala”

 darbības nodrošināšanai”

ID Nr. AND/2016/12

**FINANŠU PIEDĀVĀJUMS**

iepirkumam „Biroja un drukas tehnikas piegāde Alojas novada uzņēmējdarbības atbalsta centra-bibliotēkas “Sala” darbības nodrošināšanai”

ID Nr. AND/2016/12

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Iepirkuma priekšmeta 1.daļa:**

|  |  |  |
| --- | --- | --- |
| Nr.p.k. | Nosaukums | Cena EUR bez PVN |
| 1. | Multimediju ekrāns ar elektromotoru  |  |
| 2. | Motorizēti vadāms vai ar roku novelkams ekrāns  |  |
| 3. | Motorizēti vadāms vai ar roku novelkams ekrāns  |  |
| 4. | Multimediju projektors |  |
| 5. | Multimediju projektora griestu stiprinājums |  |
| 6. | Signālu pieslēgumu vadu un aprīkojuma komplekts  |  |
| 7. | Uzstādīšanas darbi |  |
| Kopā EUR bez PVN |  |
| PVN 21% |  |
| Summa kopā EUR ar PVN: |  |

**Iepirkuma priekšmeta 2.daļa:**

|  |  |  |
| --- | --- | --- |
| Nr.p.k. | Nosaukums | Cena EUR bez PVN |
| 1. | A3 formāta krāsainais digitālais kopētājs |  |
| PVN 21% |  |
| Summa kopā EUR ar PVN: |  |

|  |  |
| --- | --- |
|  |  |

2016. gada \_\_\_. \_\_\_\_\_\_\_\_\_\_\_\_\_\_ |
| *Pretendenta likumiskā vai pilnvarotā pārstāvja amats, vārds, uzvārds un paraksts* |

Z.v.

4.pielikums

iepirkuma nolikumam

„Biroja un drukas tehnikas piegāde

Alojas novada uzņēmējdarbības

atbalsta centra-bibliotēkas “Sala”

 darbības nodrošināšanai”

ID Nr. AND/2016/12

**IEPIRKUMA LĪGUMA PROJEKTS**

iepirkumam „Biroja un drukas tehnikas piegāde Alojas novada uzņēmējdarbības atbalsta centra-bibliotēkas “Sala” darbības nodrošināšanai”

ID Nr. AND/2016/12

Alojā, 2016. gada \_\_.\_\_\_\_\_\_\_\_

 **Alojas novada dome,** reģistrācijas Nr. 90000060032, juridiskā adrese: Jūras iela 13, Aloja, Alojas novads, LV-4064, priekšsēdētaja Valda Bārdas personā, kas rīkojas uz Alojas pašvaldības nolikuma pamata, tālāk tekstā **Pasūtītājs**, no vienas puses, un

\_\_\_\_\_\_\_\_\_\_\_ „\_\_\_\_\_\_\_\_\_\_”,reģistrācijas Nr. \_\_\_\_\_\_\_\_\_\_, tās \_\_\_\_\_\_\_\_\_ personā, kas rīkojas uz statūtu pamata, tālāk tekstā **Piegādātājs**, no otras puses, abi kopā un katrs atsevišķi tālāk tekstā saukti **Līdzēji**, pamatojoties uz Pasūtītāja rīkotā iepirkuma “Biroja un drukas tehnikas piegāde Alojas novada uzņēmējdarbības atbalsta centra-bibliotēkas “Sala” darbības nodrošināšanai”, ID Nr. AND/2016/12, turpmāk tekstā – Iepirkums, rezultātiem un Izpildītāja iesniegto piedāvājumu, noslēdz šādu Līgumu:

1. **LĪGUMA PRIEKŠMETS**

1.1. **Pasūtītājs** Līgumā noteiktā kārtībā pasūta, bet **Piegādātājs** apņemas piegādāt noteikto \_\_\_\_\_\_\_\_\_ tehniku (turpmāk – Prece), atbilstoši **Pasūtītāja** izsludinātās iepirkuma procedūras nolikuma tehniskajai specifikācijai un **Piegādātāja** iesniegtajam piedāvājumam (Līguma 1.pielikums), kā arī (ja konkrētajai precei ir piemērojams) veikt Preces garantijas apkalpošanu.

1.2. **Piegādātājs** Preci piegādā Pasūtītājam, iepriekš saskaņojot piegādes laiku un vietu, bet ne vēlāk kā 6 (sešu) nedēļu laikā no Līguma noslēgšanas dienas.

1. **LĪGUMA SUMMA**

2.1. Saskaņā ar iepirkuma procedūrā iesniegto **Piegādātāja** piedāvājumu Līguma summa bez PVN ir \_\_\_\_ EUR (summa vārdiem), 21 % PVN ir \_\_\_\_ EUR (summa vārdiem). Līguma kopējā summa ir **\_\_\_\_ EUR** (summa vārdiem).

2.2. Līguma summā ir iekļautas visas ar preces piegādi saistītās izmaksas.

1. **SAMAKSAS KĀRTĪBA**

Samaksu par Preci **Pasūtītājs** veic 20 (divdesmit) dienu laikā pēc Preču pieņemšanas un atbilstoša rēķina saņemšanas, veicot pārskaitījumu uz **Piegādātāja** norādīto bankas kontu.

1. **PREČU PIEŅEMŠANA**

4.1. Precei jābūt jaunai, nelietotai, pilnībā funkcionējošai, atbilstošai iepirkuma tehniskajai specifikācijai un **Pasūtītāja** definētajām prasībām.

4.2. Vienlaicīgi ar Preci **Piegādātājs** nodod **Pasūtītājam** visu Preci pavadošo dokumentāciju – lietošanas instrukcijas, preces izmantošanas nosacījumus un garantijas dokumentāciju, ja tā attiecināma uz konkrēto preci, kā arī veic piegādātās Preces uzstādīšanu, ja tas nepieciešams.

4.3. Saņemot Preci, **Pasūtītājs** veic nodotās Preces vizuālo (sākotnējo) pārbaudi. Ja tiek konstatēti vizuāli defekti vai nodotās Preces neatbilstība Līguma noteikumiem un tehniskajai specifikācijai, **Pasūtītājs Piegādātāja** iesniegto preču pavadzīmi – rēķinu neparaksta līdz nepilnību novēršanai. Ja sākotnējās pārbaudes laikā netiek konstatētas nepilnības, **Pasūtītājs** nekavējoties, bet ne vēlāk kā vienas dienas laikā paraksta preču pavadzīmi-rēķinu.

1. **PASŪTĪTĀJA TIESĪBAS UN PIENĀKUMI**

5.1. **Pasūtītājs** apņemas veikt maksājumu par Preci Līgumā noteiktajā termiņā un apmērā. **Pasūtītājs** veic tikai tās Preces vai tās daļas apmaksu, kas piegādāta Līgumā noteiktajā kārtībā.

5.2. **Pasūtītājam** ir tiesības pieprasīt un ne vēlāk kā 3 darba dienu laikā no **Piegādātāja** saņemt informāciju par piegādes laiku un apstākļiem, kas varētu kavēt piegādi.

5.3. **Pasūtītājam** ir pienākums pieņemt preci, ja tā ir piegādāta saskaņā ar Līguma nosacījumiem.

1. **PIEGĀDĀTĀJA TIESĪBAS UN PIENĀKUMI**

6.1. **Piegādātājam** Līguma saistības jāveic patstāvīgi, un tas nedrīkst nodot pienākumu izpildi trešajām personām, iepriekš nesaskaņojot to ar **Pasūtītāju**.

6.2. Līguma izpildē **Piegādātājam** ir jāievēro Līguma noteikumi un **Pasūtītāja** tiešie norādījumi un prasības.

6.3. **Piegādātājam** ir pienākums pēc **Pasūtītāja** pieprasījuma sniegt informāciju par Preces piegādes gaitu un apstākļiem, kas traucē Preces piegādi.

6.4. **Piegādātājs** garantē Preces kvalitāti un atbilstību iepirkuma nolikumā noteiktajām tehniskajām prasībām.

6.5. **Piegādātājs** apliecina, ka Līguma izpildē tam ir saistoši iepirkuma nolikumā minētie nosacījumi attiecībā uz Preces piegādi, garantijas apkalpošanu, u.c.

6.6. Garantijas laikā **Piegādātāja** pienākums ir par saviem līdzekļiem veikt Preces tehnisko apkopi un Preces bojājuma gadījumā veikt bojātās daļas nomaiņu vai remontu Līgumā noteiktajā kārtībā.

1. **PRECES GARANTIJA**

Precēm to ekspluatācijas vietā garantijas laiks (ja uz konkrēto preci ir attiecināms) ir **\_\_ (\_\_\_) gadi** no preces pieņemšanas dienas. Preces garantijas serviss jānodrošina ekspluatācijas vietā.

1. **NEPĀRVARAMA VARA**

8.1. **Puses** tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst.

8.2. **Pusei**, kura atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai **Pusei**. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

8.3. Ja šie apstākļi turpinās ilgāk nekā divus mēnešus, jebkura no **Pusēm** ir tiesīga atteikties no savām līgumsaistībām un neviena no **Pusēm** nav tiesīga prasīt zaudējumu atlīdzināšanu.

1. **PUŠU ATBILDĪBA**

9.1. Par katru nokavēto Preces piegādes dienu **Piegādātājs** maksā **Pasūtītājam** līgumsodu 0,1% (nulle komats viens procents) apmērā no Līguma summas, bet ne vairāk kā 10% (desmit procentu) apmērā no Līguma summas.

9.2. Ja **Pasūtītājs** Līguma 3.punktā paredzētajā termiņā un apjomā neveic maksājumu par Preci, viņš maksā **Piegādātājam** līgumsodu 0,1% (nulle komats viens procents) apmērā no Līguma summas par katru nokavēto maksājuma dienu, bet ne vairāk kā 10% (desmit procentu) apmērā no Līguma summas.

9.3. Gadījumā, ja **Pasūtītājam** rodas tiesības uz Līguma pamata pieprasīt no **Piegādātāja** līgumsodu vai jebkuru citu maksājumu, **Pasūtītājam,** iepriekš rakstveidā brīdinot **Piegādātāju,** ir tiesības ieturēt līgumsodu vai jebkuru citu maksājumu no **Piegādātājam** izmaksājamajām summām.

1. **LĪGUMA SPĒKĀ ESAMĪBA**

10.1. Līgums ir saistošs **Pasūtītājam** un **Piegādātājam**, kā arī visām trešajām personām, kas likumīgi pārņem viņu tiesības un pienākumus.

10.2. Līgums stājas spēkā ar tā abpusējas parakstīšanas dienu un ir spēkā līdz **Pušu** saistību pilnīgai izpildei.

1. **NOBEIGUMA NOSACĪJUMI**

11.1. Līgums var tikt lauzts, abām **Pusēm** par to rakstiski vienojoties.

11.2. **Pusēm** ir savlaicīgi jāpaziņo par savu norēķinu rekvizītu, juridisko adrešu izmaiņām.

11.3. Visus strīdus un domstarpības, kas varētu rasties sakarā ar līgumsaistību izpildi, **Puses** centīsies atrisināt sarunu ceļā. Gadījumā, ja 20 (divdesmit) dienu laikā sarunu ceļā strīds netiek atrisināts, **Puses** vienojas strīdu risināt tiesā, atbilstoši LR normatīvo aktu prasībām.

11.4. Ja kāds no Līguma noteikumiem zaudē savu juridisko spēku, tas neietekmē citus Līguma noteikumus.

11.5. Līgums sastādīts latviešu valodā, divos eksemplāros, uz 3 (trīs) lapām ar vienu pielikumu uz \_\_(\_\_) lapām. Abiem Līguma eksemplāriem ir vienāds juridiskais spēks. Viens no eksemplāriem glabājas pie **Pasūtītāja**, otrs – pie **Piegādātāja**.

11.6. **Puses** ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to apliecināt.

1. **PUŠU REKVIZĪTI**

**PASŪTĪTĀJS PIEGĀDĀTĀJS**

Alojas novada dome \_\_\_\_\_\_\_\_\_\_\_\_\_\_\_\_\_\_\_\_

Reģ.Nr.90000060032 Reģ. Nr.

Jūras iela 13, Aloja, Adrese:

Alojas novads, LV-4064

Banka: Banka:

Kods: Kods:

Konta Nr.: Konta Nr.:

Valdis Bārda Vārds Uzvārds Z.v. Z.v.